laion/Wikipedia-Exotic huggingface dataset:
ג'וזף וורן

ג'וזף וורן (באנגלית: Joseph Warren‏; 11 ביוני 1741 - 17 ביוני 1775) היה רופא אמריקאי ואב מייסד של ארצות הברית. הוא היה אחת הדמויות החשובות ביותר בתנועת הפטריוטים בבוסטון בימים הראשונים של המהפכה האמריקאית, ובסופו של דבר כיהן כנשיא הקונגרס הפרובינציאלי המהפכני של מסצ'וסטס. ב-18 באפריל 1775, וורן גייס את פול רוור וויליאם דאוס לעזוב את בוסטון ולהפיץ אזעקה על כך שחיל המצב הבריטי בבוסטון יוצא לפשוט על העיירה קונקורד ולעצור את מנהיגי המורדים ג'ון הנקוק וסמואל אדמס. למחרת, וורן השתתף בקרבות לקסינגטון וקונקורד, שהיוו את פתיחת הקרבות של מלחמת העצמאות האמריקאית. זמן קצר לפני קרב בנקר היל ב-17 ביוני 1775, וורן הוסמך לדרגת גנרל במיליציה של המושבה. למרות דרגתו החדשה, הוא בחר להשתתף בקרב כחייל מן השורה. וורן נהרג בקרב כאשר חיילים בריטיים הסתערו על החפיר בראש גבעת ברידס. מותו של וורן, שהונצח בציורו המפורסם של ג'ון טראמבל "מותו של הגנרל וורן בקרב בנקר היל, 17 ביוני 1775", עורר את כוחות המורדים. זכרו של וורן הונצח ברחבי ארצות הברית בשמות של ערים, מחוזות, רחובות ומקומות אחרים, וכן על ידי פסלים ובדרכים רבות נוספות. מדיה וקבצים בנושא ג'וזף וורן בוויקישיתוף ג'וזף וורן, באתר "Find a Grave" (באנגלית) מדיה וקבצים בנושא ג'וזף וורן בוויקישיתוף
אית'ן אלן

אית'ן אלן (באנגלית: Ethan Allen‏; 21 בינואר 1738 - 12 בפברואר 1789) היה איכר, סופר, קצין צבא ופוליטיקאי אמריקאי. הוא ידוע בעיקר כאחד ממייסדי ורמונט וכמי שכבש את פורט טיקונדרוגה במהלך מלחמת העצמאות האמריקאית. אלן היה אחיה של אירה אלן ואביה של פאני אלן. אלן נולד בקונטיקט הכפרית וקיבל חינוך בסיסי, אך גם נחשף לתורות פילוסופיות שונות. בסוף שנות ה-60 של המאה ה-18, הוא החל להתעניין במענקי הקרקע של ניו המפשייר, רכש שם אדמות והסתבך במחלוקות משפטיות סביב השטח. כישלונות משפטיים הובילו להקמת קבוצת "גרין מאונטיין בויז", אותה הוביל אלן במסע הפחדה והרס רכוש כדי לגרש מתיישבים מניו יורק מהשטחים. בתחילת מלחמת העצמאות, אלן וה"גרין מאונטיין בויז", שתמכו בפטריוטים, כבשו את פורט טיקונדרוגה במאי 1775. בספטמבר 1775, אלן הוביל ניסיון כושל לכבוש את מונטריאול, שהסתיים בלכידתו על ידי הבריטים. הוא נכלא על סיפון ספינות של הצי המלכותי, לאחר מכן שוחרר בתנאים מגבילים בעיר ניו יורק, ולבסוף שוחרר בחילופי שבויים ב-1778. לאחר שחרורו, אלן חזר לשטחי ניו המפשייר שהכריזו על עצמאות ב-1777, וחידש את פעילותו הפוליטית באזור. הוא המשיך להתנגד לניסיונות של ניו יורק להשיג שליטה על השטח, לחץ על הקונגרס להכיר רשמית בוורמונט כמדינה, והשתתף במשא ומתן שנוי במחלוקת עם הבריטים על האפשרות שוורמונט תהפוך למחוז בריטי נפרד. אלן כתב דיווחים על מעלליו במלחמה, שנקראו בהרחבה במאה ה-19, וכן חיבורים פילוסופיים ומסמכים הקשורים לפוליטיקה של ורמונט המתהווה. עסקיו כללו חקלאות מוצלחת, אחד ממפעלי הברזל המוקדמים של קונטיקט, וספקולציות קרקעות בטריטוריה של ורמונט. אלן ואחיו רכשו שטחי אדמה שהפכו לברלינגטון, ורמונט. הוא היה נשוי פעמיים והוליד שמונה ילדים. מדיה וקבצים בנושא אית'ן אלן בוויקישיתוף אית'ן אלן, באתר "Find a Grave" (באנגלית)
תומאס מיפלין

תומאס מיפלין (באנגלית: Thomas Mifflin‏; 10 בינואר 1744 - 20 בינואר 1800) היה סוחר, חייל ופוליטיקאי אמריקאי מפנסילבניה. הוא נחשב לאחד מהאבות המייסדים של ארצות הברית בשל תפקידיו החשובים במהלך המהפכה האמריקאית ולאחריה. מיפלין חתם על חוקת ארצות הברית והיה המושל הראשון של פנסילבניה, תפקיד בו כיהן בין השנים 1790 ל-1799. לפני כן, הוא שימש כנשיא האחרון של המדינה, בתפקיד אותו ירש מבנג'מין פרנקלין ב-1788. מיפלין נולד בפילדלפיה לג'ון מיפלין ואליזבת בנגל. ב-1760 השלים תואר ראשון מהקולג' של פילדלפיה. לאחר לימודיו הפך לסוחר, הוא החל את הקריירה הפוליטית שלו באספה המחוזית של פנסילבניה ובקונגרס הקונטיננטלי הראשון, שם חתם על האגודה הקונטיננטלית. ב-1775, הצטרף לצבא הקונטיננטלי. במהלך מלחמת העצמאות, שימש מיפלין כעוזרו של הגנרל ג'ורג' וושינגטון ומונה לתפקיד המפקח הכללי של הצבא בדרגת אלוף. מיפלין חזר לקונגרס ב-1782 ונבחר לנשיא הקונגרס בשנה שלאחר מכן. הוא כיהן כיו"ר בית הנבחרים של פנסילבניה מ-1785 עד 1787 וכנשיא המועצה המבצעת העליונה של פנסילבניה מ-1788 עד 1790. ב-1787, מיפלין היה ציר לאמנה החוקתית וחתם על חוקת ארצות הברית. לאחר מכן, הוא עמד בראש הוועדה שכתבה את חוקת מדינת פנסילבניה. עם אשרור החוקה ב-1790, מיפלין הפך למושל הראשון של המדינה. הוא סיים את כהונתו כמושל ב-1799 ונפטר בשנה שלאחר מכן. מדיה וקבצים בנושא תומאס מיפלין בוויקישיתוף תומאס מיפלין, באתר "Find a Grave" (באנגלית) Thomas Mifflin, University Archives and Records Center (באנגלית)
ג'ון (כפר)

ג'ון (בערבית: جون) הוא כפר לבנוני שיושב על גבעה בנפת שוף שבהר הלבנון במרחק של 13 קילומטרים מהעיר צידון. ג'ון פירושו "הפינה" בארמית, והוא ממוקם בין הר הלבנון לדרום לבנון, ויוצר צורת פינה. ג'ון הוא כפר המונה כ-7,400 תושבים, שהם בעיקר יוונים קתולים, מתואלים ומארונים.[דרוש מקור] ג'ון הוא כפר עתיק הממוקם מעל מקדש האל הפיניקי אשמון ליד העיר צידון. ב-1887 מינו העות'מאנים את חברי הוועדה המקומית הראשונה בג'ון במטרה להסדיר את איכות הסביבה, חיי חקלאות ומים, וכן לפקח על הביטחון המקומי. עד 1898, לוועדה היה לוגו משלה, ולכל חבר היה חותמת משלו, שבו השתמש כדי לחתום על הצהרות רשמיות. בשנת 1903, האימפריה העות'מאנית חוקקה חוק שקבע כי יש לבחור את חברי העירייה. מאז, לג'ון יש נבחרי ציבור שדואגים לעניינים מקומיים וממונים על היחסים עם הממשל. בג'ון יש שלוש כנסיות ומסגד אחד. יש בכפר גם ארבעה בתי ספר, שניים ציבוריים ושניים פרטיים. ג'ון הוא כפר עשיר בעצי זית וענבים וידוע בייצור שמן הזית והסבון בו. מדיה וקבצים בנושא ג'ון בוויקישיתוף פרופיל Joun, middleeast.com פרופיל Joun, lebarmy.gov.lb (הקישור אינו פעיל, 27 בספטמבר 2024) פרופיל Joun, Localiban.org (הקישור אינו פעיל, 27 בספטמבר 2024) ערך זה הוא קצרמר בנושא יישובים בלבנון. אתם מוזמנים לתרום לוויקיפדיה ולהרחיב אותו.
משפט התמיכה

באופטימיזציה קמורה, משפט התמיכה טוען שבהינתן קבוצה קמורה ונקודת שפה, ניתן להעביר היפר-מישור שיחלק את המרחב לשני חלקים כאשר הקבוצה מוכלת כולה באחד מהם וההיפר מישור מכיל את נקודת השפה. משפט זה הוא משפט יסודי ונחוץ להוכחת משפט קארוש-קון-טאקר - אחת מהתוצאות המרכזיות בתחום. המשפט דומה בנוסח למשפט ההפרדה הבסיסי אך מתייחס לנקודת שפה של הקמורה במקום לנקודה כללית שלא נמצאת בקבוצה. תהי Ω {\displaystyle \Omega } קבוצה קמורה עם פנים לא ריק במרחב האוקלידי R n {\displaystyle \mathbb {R} ^{n}} ותהי z {\displaystyle z} בשפה של Ω {\displaystyle \Omega } . אז קיים ווקטור 0 ¯ ≠ a ∈ R n {\displaystyle {\bar {0}}\neq a\in \mathbb {R} ^{n}} המקיים: a ⋅ x ≤ a ⋅ z {\displaystyle a\cdot x\leq a\cdot z} לכל x ∈ Ω {\displaystyle x\in \Omega } . תהי y {\displaystyle y} נקודה פנימית ו- z {\displaystyle z} נקודת שפה של Ω {\displaystyle \Omega } . לכל t > 1 {\displaystyle t>1} נגדיר z t = y + t ( z − y ) {\displaystyle z_{t}=y+t(z-y)} . נשים לב שלכל t {\displaystyle t} כנ"ל מתקיים z t ∉ Ω ¯ {\displaystyle z_{t}\notin {\bar {\Omega }}} כי אחרת, על פי למת הנגישות, הקו ( z t , y ] = { λ y + ( 1 − λ ) z t |   0 < λ ≤ 1 } {\displaystyle (z_{t},y]=\{\lambda y+(1-\lambda )z_{t}\,|\,\ 0<\lambda \leq 1\}} מכיל אך ורק נקודות פנימיות. אבל אם נציב λ = 1 − 1 t {\displaystyle \lambda =1-{\frac {1}{t}}} נקבל ש z {\displaystyle z} נקודה פנימית של Ω {\displaystyle \Omega } סתירה. מהעובדה ש z t ∉ Ω ¯ {\displaystyle z_{t}\notin {\bar {\Omega }}} נוכל להפעיל את משפט ההפרדה הבסיסי ולקבל וקטור 0 ¯ ≠ b t ∈ R n {\displaystyle {\bar {0}}\neq b_{t}\in \mathbb {R} ^{n}} המקיים: b t ⋅ x < b t ⋅ z t {\displaystyle b_{t}\cdot x<b_{t}\cdot z_{t}} לכל x ∈ Ω {\displaystyle x\in \Omega } ולכל t > 1 {\displaystyle t>1} . מאחר שהאי שוויון הנ"ל יישמר גם אם ננרמל את b t {\displaystyle b_{t}} נרשה לעצמנו להתייחס לכל b t {\displaystyle b_{t}} כווקטור מנורמל, כלומר ‖ b t ‖ = 1 {\displaystyle \lVert b_{t}\rVert =1} לכל t > 1 {\displaystyle t>1} . נגדיר סדרה { t k } {\displaystyle \{t_{k}\}} המקיימת שתי תכונות: lim k → ∞ t k = 1 {\displaystyle \textstyle \lim _{k\to \infty }\displaystyle t_{k}=1} t k > 1 {\displaystyle t_{k}>1} לכל k {\displaystyle k} . ונגדיר a k = b t k {\displaystyle a_{k}=b_{t_{k}}} . נשים לב ש ‖ a k ‖ = 1 {\displaystyle \lVert a_{k}\rVert =1} לכל k {\displaystyle k} . ולכן ממשפט בולצאנו ווירשטראס קיימת לסדרה { a k } {\displaystyle \{a_{k}\}} תת סדרה { a k p } {\displaystyle \{a_{k_{p}}\}} ששואפת לאיזשהו a ∈ R n {\displaystyle a\in \mathbb {R} ^{n}} . מרציפות הנורמה נובע שהגבול a {\displaystyle a} מקיים ‖ a ‖ = 1 {\displaystyle \lVert a\rVert =1} ולכן בפרט מתקיים a ≠ 0 ¯ {\displaystyle a\neq {\bar {0}}} . אבל אם כך אז מרציפות המכפלה הפנימית מתקבל: a ⋅ x = lim p → ∞ ( a k p ⋅ x ) ≤ lim p → ∞ ( a k p ⋅ z t k p ) = a ⋅ z {\displaystyle a\cdot x=\lim _{p\to \infty }(a_{k_{p}}\cdot x)\leq \lim _{p\to \infty }(a_{k_{p}}\cdot z_{t_{k_{p}}})=a\cdot z} לכל x ∈ Ω {\displaystyle x\in \Omega } ומכאן מ.ש.ל A. L. Peressini, F. E. Sullivan J. J. Uhl, Jr. The Mathematics of Nonlinear Programming p.166
אריאן 3

אריאן 3 (Ariane 3) היה משגר לוויינים בינוני שפותח על עבוד סוכנות החלל האירופית. הוא שימש בעיקר לשיגור לוויני תקשורת, יצורו הופסק אחרי שמשקל הלוויינים המשיך לעלות, ובמקומו החלה סוכנות החלל האירופאית עברה להשתמש באריאן 4. החלטות על פיתוח משגר חדש התקבלו בשנת 1979, עוד לפני שיגור משגר אריאן 1. במקהיל החל תכנון של משגר אריאן 2, פחות חזקר. מרכז החלל הגיאני עבר התאמות נדרשות בכן שיגור חדש ELA-1. המשגר היה מסוגל להביא למסלול מעבר למסלול גאוסטציונרי עד 2 לוויינים במשקל כולל של 2,700 ק"ג. להגדלת יכולת המשגר הוא צויד ב-2 מאיצים שפעלו בתחילת השיגור. השיגור הראשון בוצע בשנת 1984 (עור לפני שיגור ראשון של אריאן 2).מ-11 שיגורים 10 הסתיימו בהצלחה. השיגורים הופסקו בשנת 1989. בהמשך שיגורים בוצעו על ידי משגרים חזקים יותר של אותה סדרה. מדיה וקבצים בנושא אריאן 3 בוויקישיתוף רשימת שיגורים תיאור המשגר ערך זה הוא קצרמר בנושא מדעי החלל. אתם מוזמנים לתרום לוויקיפדיה ולהרחיב אותו.
כסרוואן-ג'בייל (מחוז)

מחוז כסרוואן-ג'בייל (בערבית: كسروان - جبيل) הוא אחד מתשעת מחוזות לבנון, הממוקם במערב לבנון. המחוז מורכב משני נפות: נפת כסרוואל, המשתרעת מתוואי נהר איברהים בצפון ועד נהר אל-כלב בדרום, ומחופו של הים התיכון במערב ועד פסגות הר סאנין; ונפת ג'בייל, שבירתה העיר ג'בייל (גבל) במערב לבנון. עד ספטמבר 2017 היו נפות כסרוואל וג'בייל חלק ממחוז הר הלבנון, הצעה להפריד נפות אלו ממחוז הר הלבנון הוגשה לראשונה לפרלמנט בשנת 2003. המחוז החדש, תשיעי במספר בלבנון, הוקם לבסוף על ידי פרסום חוק 52 ב-7 בספטמבר 2017. יישום החוק החל בשנת 2020 עם מינויה של המושלת הראשונה שלו, פאולין דיב. המארונים מהווים רוב גדול של האוכלוסייה במחוז, בעוד השיעים הם קבוצת האוכלוסייה הבאה בגודלה. בבחירות הכלליות בלבנון 2018, ג'בייל וקסרוואן הקימו את מחוז הבחירות 'הר הלבנון' הראשון, אשר הוקצו לו שמונה מושבים פרלמנטריים בסך הכל, שבעה מארונים ושיעי אחד. שמורת הביוספרה ג'בל מוסא ממוקמת במחוז. שטח המחוז כ-722 קמ"ר, וגודל אוכלוסייתו, נכון ל-2017 עם ייסודו, כ-282,000 תושבים. למחוז כסרוואל-ג'בייל שתי נפות: נפת כסרוואן (ג'וניה) נפת ג'בייל (גבל) מדיה וקבצים בנושא כסרוואן-ג'בייל בוויקישיתוף Yunus, Nalsi Jibril (26 באוגוסט 2019). "محافظة كسروان جبيل إلى الواجهة وتنتظر الموازنة والمراسيم التطبيقية". Al Liwaa (בערבית). נבדק ב-17 באפריל 2021. {{cite news}}: (עזרה) "Le découpage administratif du Liban en 2017" (בצרפתית). Localiban. נבדק ב-17 באפריל 2021. {{cite web}}: (עזרה) "Basket of appointments fills key economic posts". BusinessNews.com.lb. 11 ביוני 2020. נבדק ב-17 באפריל 2021. {{cite news}}: (עזרה) Dagher, Georgia (בפברואר 2021). Mount Lebanon 1 Electoral District: Keserwan and Jbeil (PDF) (Report). Lebanese Center for Policy Studies. אורכב מ-המקור (PDF) ב-16 במאי 2021. נבדק ב-17 באפריל 2021. {{cite report}}: (עזרה) ערך זה הוא קצרמר בנושא גאוגרפיה של לבנון. אתם מוזמנים לתרום לוויקיפדיה ולהרחיב אותו.
האנה ג'ון-קאמן

האנה דומיניק א. ג'ון קאמן (באנגלית: Hannah Dominique E. John-Kamen; נולדה ב-7 בספטמבר 1989) היא שחקנית קולנוע וטלוויזיה אנגלייה. ידועה בזכות תפקידה כציידת ראשים בסדרת הטלוויזיה "קילג'ויז" (2019-2015), כאווה סטאר/רוח בסרט גיבורי-העל "אנטמן והצרעה" (2018), בתפקיד הזרה במיני סדרה "אדם זר" (2020) וכן בתפקיד ג'יל ולנטיין בסרט "האויב שבפנים: ברוכים הבאים לראקון סיטי" (2021). מדיה וקבצים בנושא האנה ג'ון-קאמן בוויקישיתוף האנה ג'ון-קאמן, במסד הנתונים הקולנועיים IMDb (באנגלית) ערך זה הוא קצרמר בנושא שחקנים. אתם מוזמנים לתרום לוויקיפדיה ולהרחיב אותו.
Joe & Mac

Joe & Mac (ידוע גם בשם Caveman Ninja‏) הוא משחק וידאו מסוג פלטפורמה ו־Shoot'em up שיצא לשווקים במקור בשנת 1991 עבור פלטפורמת הארקייד על ידי החברה היפנית Data East. בעקבות ההצלחה של המשחק לאורך השנים יצאו לשווקים גם גרסאות של המשחק לקונסולות המשחקים השונות כולל סופר נינטנדו, סגה מגה דרייב, Nintendo Entertainment System, Game Boy, Amiga, Zeebo, נינטנדו סוויץ' וכמו גם למחשב האישי. במשחק השחקנים שולטים בדמויות ג'ו ומאק. ג'ו הוא איש מערות ירוק שיער ומאק הוא איש מערות כחול שיער. ניתן לשחק בדמות אחת או במשחק קואפרטיבי בשתי דמויות. זהו משחק פלטפורמה עם גלילה צדדית, בה השחקנים צריכים להילחם באויבים שונים ולהתגבר על מכשולים שונים לאורך הדרך על מנת להשלים את השלבים השונים. ג'ו ומאק נלחמים לאורך המשחק בכלי נשק פרימיטיביים מגוונים כולל בומרנגים, עצמות, אש, אבני צור, חשמל, גלגלי אבן ואלות. האויבים במשחק כוללים שבט אנשי מערות יריב וכמו גם דינוזאורים. השלבים השונים במשחק כוללים סביבות פרהיסטוריות שונות כולל יערות, הרי געש ומערות. בסיום של כל שלב צריכים להילחם בבוס שונה, אשר הינו בדרך כלל כולל יצור גדול ואימתני. המטרה במשחק היא להציל קבוצת נשות מהשבט של ג'ו ומאק אשר נחטפו על ידי השבט היריב. בעקבות ההצלחה של המשחק פותחו בהמשך שני משחק המשך: "Joe & Mac 2: Lost in the Tropics" - יצא לשווקים ב-1994 עבור קונסולת הסופר נינטנדו. "Joe & Mac Returns" - יצא לשווקים ב-1994 עבור פלטפורמת הארקייד. חברת Mr. Nutz Studio פיתחה גרסה מחודשת למשחק בשם " New Joe & Mac: Caveman Ninja " אשר מכיל גרפיקה ומכניקת משחק עדכניים. המשחק יצא לקונסולות המשחקים Nintendo Switch, PlayStation 4, Xbox One ולמחשב האישי בנובמבר 2022. Joe & Mac, באתר PCGamingWiki (באנגלית) "[1] (אורכב 19.04.2019 בארכיון Wayback Machine)". AtGames. Retrieved on April 19, 2019. "Joe & Mac (SNES) Overview". AllGame. Archived November 14, 2014. "Joe & Mac". Nintendo Power. Nintendo of America: 64–67, 106. באפריל 1993. נבדק ב-3 בספטמבר 2017. {{cite journal}}: (עזרה) Minotti, Mike (14 באוקטובר 2021). "Joe & Mac remake is coming from Microids". VentureBeat. ארכיון מ-20 באוקטובר 2021. נבדק ב-15 באוקטובר 2021. {{cite web}}: (עזרה)
13 (אלבום של הדלתות)

13 הוא אלבום האוסף הראשון של להקת הרוק האמריקאית הדלתות, שיצא לאור על ידי חברת התקליטים אלקטרה רקורדס ב-30 בנובמבר 1970. שם האלבום מתייחס לשלושה-עשר השירים שנכללו, הכוללים מגוון שירים מחמשת אלבומי האולפן שלהם שיצאו עד לאותה נקודה. על עטיפת האלבום הופיעה מדבקה שקופה שעליה נכתב: "אוסף של שלושה-עשר שירי דלתות קלאסיים". זהו אלבום האוסף היחיד של הלהקה שיצא בזמן שהסולן ג'ים מוריסון היה בחיים. האלבום הגיע למקום ה-25 בבילבורד 200. הוא הוחלף על ידי אוספים מאוחרים יותר של דלתות, כגון The Best of the Doors המצליח יותר, ולא יצא מחדש על גבי תקליטור. 13 היה פרויקט שיזמה חברת התקליטים אלקטרה רקורדס, שרצתה מוצר מהלהקה לעונת חג המולד, והלהקה הסכימה לו באי רצון. מוריסון אפילו הסכים לגלח את זקנו לצילומי עטיפת האלבום, אך חברת התקליטים בחרה בתמונה צעירה יותר של הזמר, כפי שעשו גם עבור אלבום ההופעה החיה של הלהקה, Absolutely Live, שיצא ביולי של אותה שנה. הסופר דני סוגרמן כתב בספר זיכרונותיו על הלהקה, No One Here Gets Out Alive: "אלקטרה רצתה ללא ספק את ג'ים מוריסון 'היפה'". גם תדמיתו של מוריסון גדולה בהרבה מזו של הגיטריסט רובי קריגר, הקלידן ריי מנזרק והמתופף ג'ון דנסמור, וסוגרמן אמר כי "למרות שריי, רובי וג'ון התרגלו לתשומת הלב המופנית כלפי סולנם, זה הרגיז את ג'ים". העטיפה האחורית של האלבום מציגה את הלהקה עם פסל קטן של לודוויג ואן בטהובן (יש שטענו בטעות שהוא של האוקולטיסט אליסטר קראולי). מתוך מהדורת אלקטרה מ-1970: מוזיקאים ג'ים מוריסון - שירה ריי מנזרק - פסנתר, עוגב רובי קריגר - גיטרה, גיטרה בס ג'ון דנסמור - תופים ייצור פול רוטשילד - מפיק ז'ק הולצמן - מפקח הפקה ברוס בוטניק - מהנדס מידע על האלבום 13 באתר MusicBrainz מידע על האלבום 13 באתר AllMusic האלבום 13 באתר Discogs Hopkins, Jerry; Sugerman, Danny, No One Here Gets Out Alive, 1980, עמ' 318, ISBN 978-0-446-60228-0 The Doors (The J. Paul Getty Museum Collection), The J. Paul Getty Museum Collection (באנגלית) "Jim Morrison & The Doors, in garage with automobile, hand held cloth backdrop. John Densmore looking at Beethoven bust. Hollywood, California by Edmund Teske on artnet Auctions", Artnet.com Rachel Brett, Occultist Aleister Crowley's Influence On Popular Music, Louder Than War, ‏2017-11-17 (באנגלית בריטית) 13 (Album notes). The Doors. New York City: Elektra Records. 1970. Back cover. EKS 74079.
המוזיאון הימי הלאומי (גריניץ')

המוזיאון הימי הלאומי גריניץ' (באנגלית: National Maritime Museum Greenwich, בר"ת NMM) הוא המוזיאון הימי הגדול והחשוב ביותר בבריטניה, ונחשב לראשון במעלה מסוגו בעולם כולו. הוא נמצא בגריניץ' שבמזרח לונדון, והמבנים ההיסטוריים בתוכם הוא שוכן הם חלק מאתר המורשת העולמית של גריניץ' הימית. המוזיאון נחנך ב־1937, ומאז 2012 משתייך לקרן "המוזיאונים המלכותיים, גריניץ'" (Royal Museums Greenwich), המאגדת גם את בית המלכה מן המאה ה־17, מצפה הכוכבים המלכותי ואוניית המפרשים "קאטי סארק". המוזיאון הוא גוף ציבורי לא־ממשלתי, הנתמך על ידי משרד התרבות, המדיה והספורט. כמו מוזיאונים לאומיים אחרים בממלכה המאוחדת הנתמכים על ידי הציבור, גם המוזיאון הימי הלאומי אינו גובה דמי כניסה, אך הכניסה לרוב התערוכות המתחלפות כרוכה בתשלום. במרץ 2008 תרם המיליונר הישראלי סמי עופר 20 מיליון ליש"ט לבניית אגף חדש למוזיאון. זוהי התרומה הגבוהה ביותר שניתנה למוסד תרבות באנגליה אי פעם. האגף נבנה בשנת 2012 לציון 75 שנה למוזיאון ונקרא על שמו של עופר. מדיה וקבצים בנושא המוזיאון הימי הלאומי בוויקישיתוף אתר האינטרנט הרשמי של המוזיאון הימי הלאומי (באנגלית) המוזיאון הימי הלאומי, ברשת החברתית פייסבוק המוזיאון הימי הלאומי, ברשת החברתית אקס (טוויטר) המוזיאון הימי הלאומי, ברשת החברתית אינסטגרם המוזיאון הימי הלאומי, סרטונים בערוץ היוטיוב אתר המוזיאונים המלכותיים גריניץ' אתר המוזיאון הימי הלאומי גריניץ' המוזיאון הימי הלאומי, באתר אנציקלופדיה בריטניקה (באנגלית) סמי עופר תרם 45 מיליון דולר למוזיאון הימי בגריניץ', באתר ynet, 27 במרץ 2008
ארמין גלאטר

ארמין גלאטר (בהונגרית: Glatter Ármin; ספשי, 24 באפריל 1861 – בודפשט, 29 באוקטובר 1931) היה צייר דיוקנאות ומיניאטורות יהודי-הונגרי מצליח מאוד, אביו של הצייר דיולה גלאטר. ארמין גלאטר נולד במשפחה יהודית והחל את לימודיו בבית הספר לציור מודלים בבודפשט והמשיך באקדמיה לאמנויות יפות במינכן, אך לאחר מכן התאמן ברוסיה, באיטליה ובמשך שנה בפריז. משנת 1888, הוא הופיע בקביעות עם עבודותיו בתערוכות של היכל האמנות היוקרתית. הוא פתח את בית הספר שלו לציור בבודפשט ב-1897 והיה חבר מייסד של "מועדון האמנות פֵסֶק" (Fészek Művészklub= Festőművészek, Építőművészek, Szobrászok, Zenészek, Énekesek és Komédiások klubja) ושל הסלון הלאומי. עבודותיו הן בעיקר פורטרטים, דיוקנאות חיים מפורטים, אבל הייתה תקופה שבה צייר גם פורטרטים מיניאטוריים. יצירותיו נשמרות על ידי הגלריה הלאומית של הונגריה וכמה מוזיאונים ואוספים ציבוריים. נערה עם ספר אישה תופרת 1 אישה תופרת 2 אישה בכורסה אישה קוראת מצחצחת נעליים האישה הקוראת נערה ומטאטא לאסלו אבר : Lexicon of Art - הוצאת אנדור דייזה, בודפשט, 1930 (לקסיקון האמנות) לקסיקון נזמנים חדשים - הוצאת המכון הספרותי זינגר ווולפנר, בודפשט, 1938 לקסיקון אמנות - הוצאה לאור אקדמית, בודפשט, 1966 ד"ר סאבו – קאלאי: לקסיקון ביוגרפי של ציירים וגרפיקאים הונגרים - נירג'האזה, 1997 מדיה וקבצים בנושא ארמין גלאטר בוויקישיתוף לקסיקון יהודי הונגרי . עורך פטר אויווארי. 1929. גישה מקוונת קיזלבך
גרמניה באירוויזיון 1961

גרמניה באירוויזיון 1961 השתתפה עם השיר "Einmal sehen wir uns wieder", שבוצע על ידי לאלה אנדרסן. זוהי השתתפותה השישית של גרמניה בתחרות הזמר של האירוויזיון. הגמר לבחירת נציג גרמניה לאירוויזיון נערך ב-25 בפברואר בבאד הומבורג. שלושה עשר שירים השתתפו, כאשר הזוכה נקבע על ידי חבר מושבעים בן 21 חברים. רק שלושת המקומות הראשונים ידועים. ב-18 במרץ 1961 הופיעה אנדרסן על בימת האירוויזיון. היא שרה שמינית בסדר ההופעות, לפני צרפת ואחרי שוודיה. עם סיום ספירת הקולות הגיעה אנדרסן למקום ה-13 עם 3 נקודות. Eurovision 1961 Results: Voting & Points
פיטר גרין

האם התכוונתם ל... פיטר גרין (היסטוריון) (Green‏; 1924–2024) – היסטוריון, סופר, משורר, מבקר ומתרגם בריטי פיטר גרין (מוזיקאי) (במקור Greenbaum‏; 1946–2020) – זמר-יוצר וגיטריסט בריטי
מוזיאון ג'פרי

מוזיאון ג'פרי (באנגלית: Geffrye Museum) הוא מוזיאון לאמנות דקורטיבית בשורדיץ' שבמזרח לונדון. המוזיאון נפתח ב-1914 וקרוי על שם סר רוברט ג'פרי, בעבר הלורד ראש העיר של לונדון. המוזיאון מציג את ההיסטוריה של הריהוט, הטקסטיל, הציור ועיצוב הפנים בממלכה המאוחדת. המוזיאון מציג זאת באמצעות סדרה של חדרים המרוהטים בסגנון התקופה החל מ-1600 ועד ימינו, תוך שימת דגש על ריהוט שהיה בשימוש מעמד הביניים (לא מוצגים רק רהיטי המעמד העליון). מבנה המוזיאון נבנה בשנת 1714 לבקשת ג'פרי, ושימש כבית מחסה לעניים של חברת סוחרי הברזל (גילדת סוחרי הברזל הלונדונית). המבנה הוא מבנה לשימור בשל חשיבותו הארכיטקטונית. במהלך השנים התפתח המוזיאון, ומשך אליו קהל רחב יותר על ידי הצגת אוסף של ציורים, רהיטים ואמנות מעוטרת בהקשר של חדרי מגורים. מאז הפך ה Geffrye לאגודת צדקה עצמאית בשנת 1991, שופצו כל חדרי התקופה, נוסף אגף של המאה העשרים, צמחי עשב וגנים מתקופת הבניינים, ואחד מבתי האבות שוחזר כדי להראות את תנאי המחיה של התושבים הקודמים במאה ה -18 המאה ה -19. היום מתמקד המוזיאון בבית, הן כמרחב פיזי והן כקונספט. חדרי התקופה והגנים ממחישים את החיים בבית ובבית במשך מאות שנים, ומשקפים שינויים בחברה, דפוסי התנהגות, סגנון, אופנה וטעם. נושאי בית וגן נחשפים באמצעות תערוכות, אירועים זמניים תוכניות למידה לכל הגילאים. אגף נוסף של המוזיאון נבנה בשנת 1998. מדיה וקבצים בנושא מוזיאון ג'פרי בוויקישיתוף אתר האינטרנט הרשמי של מוזיאון ג'פרי (באנגלית) מוזיאון ג'פרי, ברשת החברתית פייסבוק מוזיאון ג'פרי, ברשת החברתית אקס (טוויטר) מוזיאון ג'פרי, ברשת החברתית אינסטגרם [https://www.geffrye-museum.org.uk/aboutus/history/ THE GEFFRYE MUSEUM OF THE HOME], History
סמאש היטס

סמאש היטס (באנגלית: Smash Hits) היה מגזין מוזיקה בריטי המיועד למבוגרים צעירים, שפורסם במקור על ידי Ascential (אנ'). המגזין המודפס פעל בספטמבר 1978 – 13 בפברואר 2006. גרסאות מיוחדות של המגזין יצאו ביולי 2009 – אפריל 2022. על שמו של המגזין נקראו ערוץ טלוויזיה ותחנת רדיו דיגיטלית, שנסגרו ב-2022 ו-2013 בהתאמה. המגזין הוציא מספר אלבומי אוסף בזמנו, כולל אלבום האוסף Now Smash Hits. גליונות של המגזין משנים 1978–1989, באתר World Radio History Di Hand; Steve Middleditch (10 ביולי 2014). Design for Media: A Handbook for Students and Professionals in Journalism, PR, and Advertising. Routledge. p. 8. ISBN 978-1-317-86402-8. נבדק ב-2 באוגוסט 2015. {{cite book}}: (עזרה)
Lifetime

לייפטיים (באנגלית: "Lifetime") הוא ערוץ טלוויזיה אמריקאי, המתמקד בעיקר בתוכן המיועד לנשים. הערוץ נוסד בשנת 1984 והוא בבעלות קבוצת A&E Networks, חלק מקבוצת דיסני. לייפטיים ידוע בתוכניותיו המגוונות, הכוללות סדרות דרמה, קומדיות, סרטי טלוויזיה וסוגות נוספות המיועדות לקהל הנשי. הערוץ שודר בישראל בחברת הכבלים HOT ובלוויין Yes הטלוויזיה בלוויין באמצעות הזכיינית טלעד. סיים את שידוריו בישראל בתאריך 31 ביולי 2018. לייפטיים הוקם במטרה לספק תוכן שמתמקד בנושאים הקרובים ללב הנשים, והצליח לבנות קהל נאמן על ידי הצגת סדרות מצליחות כמו רקדניות קטנות, חתונה ממבט ראשון, פרויקט מסלול ועוד. במשך השנים, הערוץ התפתח והרחיב את התוכן שלו, וכולל גם תוכניות ריאליטי, לצד סרטים דוקומנטריים בנושאים חברתיים חשובים. לייפטיים מציע מגוון רחב של תוכניות: דרמות: סדרות דרמה שמדברות על חוויות נשים, יחסים, ואתגרים בחיים. קומדיות: תוכניות קומיות שמציגות את חיי היום-יום של נשים. סרטים: ערוץ מפיק מספר רב של סרטים שמיועדים לקהל הנשי, כולל סרטי מתח ודוקומנטריים. לייפטיים נודע בזכות השפעתו על התקשורת והתרבות, כשהוא מתמודד עם נושאים חברתיים חשובים כמו אלימות במשפחה, בריאות נשים ויחסים בין-אישיים. הערוץ לא מהסס להציג נושאים מורכבים ולעיתים קשים, ולעודד שיח פתוח על בעיות חברתיות. לייפטיים נותר ערוץ מרכזי בעולם הבידור הנשי, עם תוכן שמתאים לצרכים ולרצונות של נשים בכל הגילאים. עם השנים, הערוץ ממשיך להתפתח ולחדש, תוך שמירה על הערכים שהקנו לו את הפופולריות הרבה בקרב קהלו. אתר האינטרנט הרשמי של Lifetime (באנגלית) מדיה וקבצים בנושא Lifetime בוויקישיתוף
מערכת תנועה עתירת נוסעים

מערכת תנועה עתירת נוסעים (בראשי תיבות: "מתע"ן") היא על פי תקנות התכנון והבנייה מערכת תחבורה ציבורית עתירת נוסעים, מסילתית ושאינה מסילתית, הפועלת בנתיב נפרד או בלעדי לאורך 6 קילומטרים לפחות, אשר היצע מקומות הנסיעה בה עולה על 3,000 לשעה בכל כיוון מערכות אלו יכולות להיות רכבות, אוטובוסים, רכבות קלות או שילוב שלהם. מערכת תנועה עתירת נוסעים מאופיינת בכמה מרכיבים מרכזיים שמטרתם להבטיח יעילות ונוחות של התחבורה הציבורית:[דרוש מקור] קיבולת גבוהה של המערכות המאפשרת העברת מספר רב של נוסעים בזמן קצר. הסעה למוקדים מרכזיים ומרכזי ערים. תדירות גבוהה של המערכת. חיבוריות עם סוגי תחבורה נוספים. בישראל יש למערכות התחבורה מערכת כרטוס המפחיתה משמעותית[דרוש מקור] את זמני ההמתנה בתחנות. מהירות התחבורה במתע"ן גבוהה יותר ממהירות מערכת האוטובוסים הרגילה[דרוש מקור]. התרומה הסביבתית מושגת באמצעות רכבות קלות חשמליות, שמפחיתות[דרוש מקור] את זיהום האוויר ורמות הרעש בזמן הפעלתן. החברה הממשלתית הממונה על תכנון מתע"ן במטרופולין תל אביב היא נת"ע – נתיבי תחבורה עירוניים. תוכנית מתאר ארצית למערכת תחבורה עתירת נוסעים (מתע"ן) במטרופולין תל-אביב באתר "מינהל תכנון ופיתוח תשתיות", משרד התחבורה והבטיחות בדרכים לוד מציגה: מהפכה תחבורתית עתירת נוסעים, באתר עיריית לוד, 3 בינואר 2023 פרסומי יעל מגידו-ויטנברג, מיכל זיו-גלעד, עקרונות להכנת נספח תחבורה לתוכניות סטטוטוריות, אגף תכנון מחוזות מרכז ותל אביב, דצמבר 2017 תקנות התכנון והבניה (התקנת מקומות חניה), תשמ"ג-1983 באתר נבו הוצאה לאור ערך זה הוא קצרמר בנושא תחבורה. אתם מוזמנים לתרום לוויקיפדיה ולהרחיב אותו.